János Hunyadi

Johano HUNYADI, hungare Hunyadi János , rumane Ioan de Hunedoara (naskiĝinta ĉirkaŭ en 1405 kaj mortinta la 11-an de aŭgusto 1456, Zemun) estis rumandevena hungara magnato, militestro, gubernatoro de Hungario inter 1446 kaj 1456.

 Biografio 
Johano Hunyadi estis filo de Vajko (Voicu) kaj patro de Matiaso la 1-a, reĝo de Hungario. Sigismondo la 1-a donacis al li kaj al liaj fratoj la urbon Hunedoara (hungare Hunyad, de tie lia familia nomo). Johano Hunyadi komence estis soldato, kie li studis taktikon de la turkoj. Ĉirkaŭ en 1430 li edziĝis. Baldaŭe li vivis en Italio, kie li studis la italan armeon. En 1434 li bataladis kontraŭ husanoj en Bohemio. En 1439 li ricevis la rangon banuso, poste li defendis la hungaran limon kontraŭ la turkoj. La tagmeza sonorigado en kristanaj landoj laŭ la ordono de papo Kaliksto la 3-a estas de tiam honore al la venko de Hunyadi super la turkoj la 22-an de julio 1456 ĉe Belgrado.

 Memorigiloj 
 stratoj, placoj en diversaj urboj
 skulptaĵoj en Budapeŝto kaj Pécs
 premio "Hunyadi János"

 Fonto 
 Magyar Életrajzi Lexikon
 Xenopol, Alexandru D., Histoire des Roumains, i, Paris, 1896
 Milton G. Lehrer and David Martin,Transylvania: History and Reality, Bartleby Press; 1986
 Ion Grumeza, Dacia: Land of Transylvania, Cornerstone of Ancient Eastern Europe, Hamilton Books, 2009
 Constantin C Giurescu,Transylvania in the history of Romania: An historical outline,Garnstone P; 1969
 Stefan Pascu, A History of Transylvania, Wayne State Univ Pr, 1983

Janos
Kategorio:Hungaraj militestroj
Kategorio:Hungaraj nobeloj
Kategorio:Hungaraj magnatoj
Kategorio:Banusoj
Kategorio:Transilvaniaj hungaroj
Kategorio:Historio de Hungario
Kategorio:Hungaraj herooj